PACE บวกเกือบ 2% โบรกฯ คาดแนวโน้ม H2/59 พลิกมีกำไร
PACE บวกเกือบ 2% โบรกฯ คาดแนวโน้ม H2/59 พลิกมีกำไรจากเริ่มทยอยโอน "มหานคร" โดย ณ เวลา 10.29 น. ราคาอยู่ที่ 3.38 บาท บวก 0.06 บาท หรือ 1.81% ด้วยมูลค่าซื้อขาย 66.30 ล้านบาท ด้าน บล. เคจีไอ แนะนำ "เก็งกำไร" ราคาเป้าหมาย 4.5 บาท
27 ต.ค. 2559

ผู้สื่อข่าวรายงานว่า ราคาหุ้นบริษัท เพซ ดีเวลลอปเมนท์ คอร์ปอเรชั่น จำกัด (มหาชน) หรือ PACE ราคาอยู่ที่ 3.38 บาท บวก 0.06 บาท หรือ 1.81% ด้วยมูลค่าซื้อขาย 66.30 ล้านบาท
โดยบล.เคจีไอ (ประเทศไทย) ระบุในบทวิเคราะห์ฯแนะ”เก็งกำไร”หุ้น บมจ.เพซ ดีเวลลอปเมนท์ คอร์ปอเรชั่น (PACE) เป้า Consensus 4.5 บาท คาดแนวโน้มผลการดำเนินงานครึ่งปีหลังพลิกเป็นกำไร และคาดเด่นที่ไตรมาส 4/59 จากการเริ่มทยอยโอนโครงการมหานคร มูลค่ารวม 1.45 หมื่นล้านบาท โดยฝ่ายวิจัยฯสมมติฐานโอนในครึ่งปีหลัง ราว 40% และอีก 60% ในปี 60
ด้านเทคนิครูปแบบราคาแกว่งตัวขึ้นทดสอบแนวต้าน 3.38 บาท หากผ่านได้มีโอกาสปรับขึ้นทดสอบแนวต้านถัดไปที่บริเวณ 3.56 บาท แนวรับ 3.24 บาท (Stop loss 3.20 บาท)